# หมี (วัฒนธรรมเกย์)
thumb|กลุ่มชุมชนหมีในงาน 2009 มาร์ชาเกย์ในเม็กซิโกซิตี

ในกลุ่มวัฒนธรรมเกย์ หมี หรือ แบร์  โดยส่วนใหญ่จะหมายถึงผู้ชายที่มีรูปร่างใหญ่ และมีขนมากกว่าปกติ จากทั้งหมดเป็นการสร้างภาพแทนความเป็นชายที่ดูแข็งแรง

รูปแบบของความเป็นหมียังสามารถนิยามได้ถึงลักษณะบุคคล และกลุ่มได้ แต่ทั้งนี้ประเด็นเรื่องหมียังเรื่องที่มีการถกเถียงอย่างต่อเนื่องในกลุ่มหมีเกี่ยวกับองค์ประกอบของบุคคลที่มีลักษณะเป็นหมี โดยคนบางกลุ่มยังให้ความสำคัญของหมีในการแสดงอัตลักษณ์ความเป็นชายที่ชัดเจน และหลีกเลี่ยงที่จะแสดงความอ่อนโยนRon Jackson Suresha, (2002). Bears on Bears: Interviews and Discussions. "Bear Ages and Stages", pages 54–58, 149, 179, 236, 260–262, 294. Los Angeles: Alyson Publications. Retrieved on 2008-09-29 . ขณะที่บางคนมองว่าการเป็นหมีควรได้รับการยอมรับทั้งหมดและไม่ควรแบ่งแยกประเภทJohn Dececco and Les Wright, The Bear Book II: Further Readings in the History and Evolution of a Gay Male Subculture. Routledge, 2016. .

ลักษณะ
thumb|แจ็ก แรดคลิฟฟ์ผู้มีลักษณะรูปแบบหมี
แจ็ก ฟริตส์เชอร์ นักเขียนและนักประวัติศาสตร์ชาวอเมริกันได้ตั้งข้อสังเกตเกี่ยวกับลักษณะของหมีว่า "เป็นลักษณะทางเพศรองของผู้ชายซึ่งมีทั้งขนบนใบหน้า, ขนตามร่างกาย, มีลักษณะร่างกายสมบูรณ์ และศีรษะล้าน" โดยตั้งแต่ช่วงปลายคริสต์ทศวรรษที่ 2000 ผู้หญิงโดยกำเนิด และผู้ชายข้ามเพศที่มีลักษณะที่มีคล้ายกับหมีเริ่มได้รับการยอมรับมากขึ้นในวัฒนธรรม

ในช่วงหลายปีที่ผ่านมากลุ่มวัฒนธรรมหมีได้ถูกแบ่งย่อยออกไปเนื่องจากกลุ่มผู้ชายบางคนที่นิยามตนเองว่าเป็น "แบรส์"  หรือ "มัสเซิลแบรส์"  ไม่ยอมรับผู้ชายที่มีรูปร่างอวบกว่าในกิจกรรมของกลุ่ม ซึ่งทำให้มักจะเกิดข้อถกเถียงเกี่ยวกับในชุมชนหมี ที่ว่าผู้ชายลักษณะหมีบางคนมักจะถูกแบ่งแยกออกมาเนื่องจากรูปลักษณ์ของตนไม่สอดคล้องกับมาตรฐาน "ความเป็นหมีอย่างแท้จริง"  ซึ่งประเด็นบุคคลที่มีลักษณะอวบหรือไม่อวบมักจะเป็นประเด็นที่เป็นปัญหาทางการเมืองที่ถกเถียงกันในกลุ่ม โดยบุคคลบางคนในกลุ่มมองว่าการมีภาวะน้ำหนักเกินเป็นอีกหนึ่งรูปแบบของการยอมรับตนเอง นอกจากนี้ยังมีหลายคนตั้งข้อสังเกตว่าชุมชนหมียังมีความหลากหลายทางเชื้อชาติ แต่โดยทั่วไปการมีขนเป็นมาตรฐานของการดึงดูดทางด้านกายภาพของบุคคลที่เป็นหมี จากลักษณะทั้งหมดเป็นสิ่งที่เอื้ออำนวยให้กับกรรมพันธุ์ของผู้ชายผิวขาวในด้านของสุนทรียภาพ, สังคม และทางเพศของกลุ่มหมี ทั้งนี้ลักษณะตัวอย่างของผู้ชายยุคใหม่การมีหนวดเคราได้ถูกมองว่าเป็นสัญลักษณ์ของความเป็นชาย

ข้อวิพากษ์
จากงานการศึกษาชิ้นหนึ่งได้พบว่ากลุ่มคนที่ระบุว่าตนเองเป็นหมีมีแนวโน้มจะมีเพศสัมพันธ์ทางทวารหนักโดยไม่สวมใส่ถุงยางอนามัยมากกว่าชายรักร่วมเพศกลุ่มอื่น ซึ่งพฤติกรรมดังกล่าวมีความน่ากังวลเพราะอาจจะทำให้มีความเสี่ยงของโรคติดต่อทางเพศสัมพันธ์ ผลการศึกษายังพบว่าบุคคลที่เป็นหมีมักจะมีแนวโน้มความภาคภูมิใจในตนเองต่ำมากกว่าชายรักร่วมเพศกลุ่มอื่น และเป็นตัวกระตุ้นให้เกิดพฤติกรรมทางเพศที่มีความเสี่ยงสูง

สำหรับบุคคลที่เป็นหมีและเป็นกลุ่มคนสีผิวอื่นบางคนมักจะเป็นนักเคลื่อนไหวเกี่ยวกับประเด็นการขาดความหลายชาติทางด้านเชื้อชาติของชุมชนหมี ซึ่งก็ได้มีการสร้างกลุ่มหมีย่อยสำหรับบุคคลกลุ่มสีผิวอื่นเพื่อทำให้ตนเองรู้สึกสบายใจและเป็นที่ยอมรับมากขึ้น

คำศัพท์เฉพาะ
thumb|มิสเตอร์ดีซีแบร์คับ 2006 และมิสเตอร์ดีซีแบร์ 2006
สำหรับคำศัพท์แสลงบางคำที่เกี่ยวข้องกับชุมชนหมีมีดังต่อไปนี้:
 บิกบอย  เป็นคำนิยามสำหรับกลุ่มบุคคลหมีที่มีเชื้อสายแอฟริกันและอเมริกันแอฟริกัน ซึ่งเหมือนกับกลุ่มบุคคลชับ กลุ่มวัฒนธรรมบิกบอยอาจจะถูกพิจารณาว่ามีความแตกต่างจากกลุ่มวัฒนธรรมหมี
 ชับ  เป็นคำนิยามสำหรับกลุ่มผู้ชายที่มีภาวะน้ำหนักมาก ซึ่งคำนิยามดังกล่าวอาจจะเป็นวัฒนธรรมย่อยที่แตกต่างกันของชุมชนเกย์ โดยอาจจะระบุได้ว่ามีความเกี่ยวข้องหรือไม่กับกลุ่มวัฒนธรรมหมี
 คับ  เป็นคำนิยามสำหรับกลุ่มบุคคลที่มีลักษณะอ่อนวัยในลักษณะหมี โดยในบางครั้งอาจจะมีลักษณะรูปร่างเล็ก
 ออตเตอร์  เป็นคำนิยามสำหรับกลุ่มบุคคลย่อยของกลุ่มวัฒนธรรมหมี ซึ่งเป็นคำนิยามสำหรับผู้ชายที่มีลักษณะขนดกหรือมีรูปร่างเล็ก
 แพนด้า  เป็นคำนิยามสำหรับกลุ่มบุคคลหมีที่มีเชื้อสายเอเชีย"Bear-y gay" . Los Angeles Times, February 4, 2007.
 โพลาร์แบร์  เป็นคำนิยามสำหรับกลุ่มบุคคลหมีที่มีลักษณะสูงวัยซึ่งจะมีขนบริเวณหน้าและตามร่างกายเป็นส่วนใหญ่ หรือกลุ่มหมีที่มีลักษณะขนอาจจะมีสีขาวหรือสีเทา
 ทรานส์แบร์  เป็นคำนิยามสำหรับกลุ่มบุคคลข้ามเพศ ซึ่งชายข้ามเพศหรือบุคคลที่มีประสบการณ์การข้ามเพศเป็นผู้ชายมักจะมีลักษณะขนเป็นจำนวนมาก
 เออร์ซูลา  เป็นคำนิยามสำหรับกลุ่มบุคคลหมีที่เป็นหญิงรักร่วมเพศ
 วูล์ฟ  เป็นคำนิยามสำหรับกลุ่มบุคคลชายรักร่วมเพศที่มีรูปร่างกำยำ และหนวดเคราซึ่งอาจจะมีรูปร่างผอม, มีกล้ามเนื้อ และแข็งแรง